**วรมาศ ศรีวัฒนประภา** (สกุลเดิม: **รักศรีอักษร**) เป็นนักธุรกิจชาวไทยเป็นกรรมการบริหารสโมสรเลสเตอร์ชิตี้ บุตรสาวคนโตของทายาทเจ้าของธุรกิจร้านค้าปลอดภาษีอากรรายใหญ่ที่สุดในประเทศไทย ดำรงตำแหน่งรองประธานเจ้าหน้าที่บริหาร กลุ่มบริษัทคิง เพาเวอร์ นอกจากนี้ วรมาศยังดำรงตำแหน่งกรรมการบริหารสโมสรฟุตบอลเลสเตอร์ซิตี้ ในประเทศอังกฤษ ตั้งแต่ปี พ.ศ. 2553–2561 และดำรงตำแหน่งกรรมการบริหารสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม

ประวัติ
-------

วรมาศ ศรีวัฒนประภา (ชื่อเล่น: รัก) เป็นบุตรสาวคนโตของนายวิชัย ศรีวัฒนประภา (ชื่อเดิม: วิชัย รักศรีอักษร, บิดา) กับนางเอมอร ศรีวัฒนประภา (สกุลเดิมก่อนสมรส: บุญขันธ์, มารดา) ชีวิตครอบครัววรมาศ ศรีวัฒนประภา มีพี่น้องรวมทั้งหมด 3 คน คือ นางสาว วรมาศ ศรีวัฒนประภา (ชื่อเล่น: รัก) พี่สาวคนโต, นายอภิเชษฐ์ ศรีวัฒนประภา (ชื่อเล่น: ต้อล) น้องชาย ลำดับที่ 1, นางสาวอรุณรุ่ง ศรีวัฒนประภา (ชื่อเล่น: รุ่ง) น้องสาว และ นายอัยยวัฒน์ ศรีวัฒนประภา (ชื่อเล่น: ต๊อบ) น้องชาย ลำดับที่ 2 วรมาศ สมรสกับ "รวิธนดล อิทธิระวิวงศ์" ที่โรงแรมพูลแมน คิงเพาเวอร์ กรุงเทพฯ วรมาศ มีบุตรสาวคนแรก เมื่อวันที่ 24 กันยายน พ.ศ. 2561 โดยตั้งชื่อเล่นให้ว่า "เลิฟ" ซึ่งเป็นชื่อตามการทับศัพท์ คำว่า "Love" ในการทับศัพท์ภาษาไทย

วรมาศเปลี่ยนนามสกุลตามผู้เป็นบิดา วิชัย ศรีวัฒนประภา ชื่อสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อสกุล "ศรีวัฒนประภา" ให้เมื่อวันที่ 21 พ.ย. พ.ศ. 2555 เพื่อเป็นสิริมงคลแก่วงศ์ตระกูล

ในปี พ.ศ. 2559 วรมาศและครอบครัวศรีวัฒนประภา ประกอบด้วย วิชัย ศรีวัฒนประภา, อัยยวัฒน์ ศรีวัฒนประภา และผู้ร่วมลงทุนได้ลงทุน ซื้อหุ้นบริษัท เอเชีย เอวิเอชั่น จำกัด (มหาชน) ได้เสนอซื้อหุ้นสามัญทั้งหมดของกิจการจากผู้ถือหุ้นทั้งหลายจำนวน 2,918,411,714 หุ้น ซึ่งคิด เป็นร้อยละ 60.17 ของจำนวนหุ้นที่ออกและชำระแล้วของกิจการ โดยเสนอซื้อ 23 มิถุนายน พ.ศ. 2559

### การศึกษา

การศึกษาของวรมาศ มีรายละเอียดดังนี้

* บริหารธุรกิจมหาบัณฑิต สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
* ปริญญาโท London College of Fashion MA Fashion Accessories
* ปริญญาตรี Central St Martins College of Art & Design

การทำงาน
--------

ดูบทความหลักที่: รายชื่อเศรษฐีที่รวยที่สุดในไทย
พ.ศ. 2553 – ปัจจุบัน รองกรรมการผู้อำนวยการสายงานการตลาด กลุ่มบริษัท คิง เพาเวอร์
พ.ศ. 2550 – 2553 ในตำแหน่ง Corporate Creative Development Manager
พ.ศ. 2549 – 2550 ในตำแหน่ง Business Affairs Manager

เครื่องราชอิสริยาภรณ์
---------------------

* พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  กรณีศึกษาร้านค้าปลอดภาษีอากรในไทย (ตอนจบ): เปรียบเทียบ "โครงสร้าง-ผลตอบแทน" สัมปทานดิวตี้ฟรีโลกกับของไทย
2. ↑  "ธุรกิจร้านค้าปลอดภาษีอากร". คลังข้อมูลเก่าเก็บจากแหล่งเดิมเมื่อ 2018-10-19. สืบค้นเมื่อ 2018-11-05.
3. ↑  Kingpower
4. ↑  แฟนเลสเตอร์ฯ สุดอาลัยยก ‘เสี่ยวิชัย’ เป็นเจ้าของที่ดีที่สุดในลีกอังกฤษ
5. ↑  CRASH HORROR Who is Voramas Srivaddhanaprabha? Leicester City owner’s daughter – was she in the helicopter crash which killed five?
6. ↑  'วรมาศ ศรีวัฒนประภา'รองประธาน​ คิง เพาเวอร์ ซื้อหุ้นบล.บียอนด์ 5.23 %
7. ↑  Vichai Srivaddhanaprabha: Ex-Leicester boss pays tribute to Foxes owner
8. 1 2 3  ไฮโซหมื่นล้าน รู้จัก 'รัก' วรมาศ ทายาทคิงเพาเวอร์ที่กำลังจะแต่งงาน
9. ↑  ประวัติ วิชัย รักศรีอักษร จากไทยรัฐ
10. ↑  อลังสุดแห่งปี แต่งลูกสาว 'คิง เพาเวอร์' จัดใหญ่ เนรมิตสวนมีม้าเดินในงาน
11. ↑  "หลานเลิฟของคุณตา"
12. ↑  เผยนามสกุลเก่า เจ้าสัววิชัย ก่อนได้รับพระราชทานชื่อสกุล จากในหลวงรัชกาลที่ 9
13. ↑  เหตุเฮลิคอปเตอร์วิชัย ศรีวัฒนประภา ตกข้างสนามเลสเตอร์ ซิตี้
14. ↑  กรรมการผู้อำนวยการสายงานการตลาด กลุ่มบริษัท คิง เพาเวอร์[*ลิงก์เสีย*]
15. ↑  ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์[*ลิงก์เสีย*], เล่ม ๑๓๘ ตอนที่ ๓ ข หน้า ๓, ๑ กุมภาพันธ์ ๒๕๖๔

แหล่งข้อมูลอื่น
---------------

* เว็บไซต์อย่างเป็นทางการของ คิง เพาเวอร์ คิง เพาเวอร์
* เว็บไซต์อย่างเป็นทางการของ สโมสรฟุตบอลเลสเตอร์ซิตี สโมสรฟุตบอลเลสเตอร์ซิตี
* สโมสรฟุตบอลโอเอช ลูเวิน สโมสรฟุตบอลโอเอช ลูเวิน